**Zámer národného projektu[[1]](#footnote-1)**

**Názov národného projektu (ďalej aj „NP“):**

**Horizontálna podpora malého a stredného podnikania (HOPMSP)**

**Budúci žiadateľ**[[2]](#footnote-2)**: Slovak Business Agency,**

Karadžičova 2, 811 09 Bratislava

**Poskytovateľ: Ministerstvo hospodárstva SR**

**Partner, ktorý sa bude zúčastňovať na implementácii aktivít NP (ak je to relevantné)**

|  |  |
| --- | --- |
| Obchodné meno/názov | N/A |
| Právna forma |  |
| Sídlo |  |
| IČO |  |
| Zdôvodnenie potreby partnera NP |  |
| Kritériá pre výber partnera[[3]](#footnote-3) |  |
| Má partner jedinečné postavenie na implementáciu týchto aktivít?  Ak áno, na akom základe? |  |

*V prípade viacerých partnerov, doplňte údaje za každého partnera.*

Sumárne informácie o národnom projekte

|  |  |
| --- | --- |
| Celkové oprávnené výdavky NP (v EUR) | 12 480 000€ |
| Miesto realizácie projektu (na úrovni kraja, resp. celá SR) | celá SR |
| Identifikácia hlavných cieľových skupín/užívateľov NP (ak je to relevantné) | Mikro, malé a stredné podniky (ďalej aj ako „MSP“), záujemcovia o podnikanie |
| Projekt so špecifickým určením pre marginalizované rómske komunity[[4]](#footnote-4) | nie |

Začlenenie národného projektu v štruktúre Programu Slovensko 2021 *–* 2027[[5]](#footnote-5)

|  |  |
| --- | --- |
| Cieľ politiky súdržnosti[[6]](#footnote-6) | 1 Konkurencieschopnejšia a inteligentnejšia Európa vďaka presadzovaniu inovatívnej a inteligentnej transformácie hospodárstva a regionálnej prepojenosti IKT |
| Vyberte položku. |
| Vyberte položku. |
| Priorita | 1P1 Veda, výskum a inovácie |
| Vyberte položku. |
| Vyberte položku. |
| Špecifický cieľ | RSO1.3 Posilnenie udržateľného rastu a konkurencieschopnosti MSP a tvorby pracovných miest v MSP, a to aj produktívnymi investíciami |
| RSO1.1 Rozvoj a rozšírenie výskumných a inovačných kapacít a využívania pokročilých technológií |
| Vyberte položku. |
| Opatrenie (ak je to relevantné) | 1.3.1 Podpora malého a stredného podnikania |
| 1.1.3 Podpora medzinárodnej spolupráce v oblasti výskumu, vývoja a inovácií |
| Vyberte položku. |
| Súvisiace typy akcií[[7]](#footnote-7) | Podpora prístupu MSP k službám (1.3.1) a Podpora zapojenia slovenských subjektov do projektov programu HE (1.1.3) |

**Zákonné požiadavky (§ 23 ods. 3 zákona č. 121/2022 Z. z.)**

1. **Dôvod určenia prijímateľa národného projektu[[8]](#footnote-8)**

*Jednoznačne a stručne zdôvodnite výber prijímateľa NP ako jedinečnej osoby oprávnenej na realizáciu NP (napr. odkazom na Program Slovensko 2021 – 2027, v ktorom je priamo uvedený prijímateľ; odkazom na platné predpisy, podľa ktorých má prijímateľ osobitné, jedinečné/unikátne kompetencie na implementáciu aktivít NP priamo zo zákona; odkazom na národnú stratégiu, ktorá odôvodňuje jedinečnosť prijímateľa NP a pod.).*

Podpore malého a stredného podnikania na Slovensku sa Slovak Business Agency (SBA) venuje už od roku 1993. V tejto téme teda disponuje **30 - ročnými skúsenosťami**.

Okrem toho, v súlade s ustanovením § 5 zákona č. 290/2016 Z. z. o podpore malého a stredného podnikania a o zmene a doplnení zákona č. [71/2013 Z. z.](https://www.slov-lex.sk/pravne-predpisy/SK/ZZ/2013/71/) o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov (ďalej len „Zákon o podpore MSP“) je SBA **jediným združením právnických osôb s účasťou Ministerstva hospodárstva SR založeným na podporu a rozvoj malého a stredného podnikania**, ktoré je prijímateľom dotácie poskytovanej  Ministerstvom hospodárstva SR (MH SR) podľa osobitného predpisu, čo potvrdzuje **jedinečné oprávnenie na poskytovanie podpory v oblasti podpory a rozvoja malého a stredného podnikania, aj v mene MH SR**.

Zároveň je SBA v súlade so Zákonom o podpore MSP od roku 2017 (a zároveň v súlade s výslovne vyjadreným záujmom MH SR - prostredníctvom zmluvy medzi MH SR a SBA[[9]](#footnote-9)) poverená výkonom **vybraných činností lepšej regulácie**. V nadväznosti na vykonávanie vybraných činností lepšej regulácie v súlade s Jednotnou metodikou na posudzovanie vybraných vplyvov sa SBA, ako **člen Stálej pracovnej komisie Legislatívnej rady vlády SR** na posudzovanie vybraných vplyvov zodpovedný za vplyvy na MSP, zúčastňuje na procese posudzovania vplyvov materiálov, ktoré budú predložené do medzirezortného pripomienkového konania a na rokovanie vlády Slovenskej republiky.

Jedným z dôvodov na výber Slovak Business Agency (SBA) ako prijímateľa tohto - **následníckeho - projektu** je aj **úspešná implementácia** 4 národných projektov v období 2014-2020, o ktoré sa tento zámer/projekt opiera a nadväzuje na ne. Dnes platí, že približne každý 6-ty MSP (resp. 17,6 %)[[10]](#footnote-10) na Slovensku, ktorý využíva verejnú podporu, ju čerpal z portfólia služieb SBA.

V aktuálne končiacom programovom období SBA v rámci vybraných národných projektov Operačného programu Integrovaná infraštruktúra vystupuje ako jediný subjekt spomedzi vykonávateľov, ktorí realizujú **horizontálnu podporu MSP**. V rámci národných projektov SBA počas 5 rokov poskytla vyše 42 tisíc služieb pre klientov (MSP a záujemcov o podnikanie).

1. **Odôvodnenie využitia národného projektu**

*Vysvetlite, prečo je nevyhnutné realizovať NP, prípadne ako budú využité výstupy projektu*

Tento následnícky národný projekt bude napĺňať ciele dokumentov, ako napríklad Small Business Act for Europe, Agenda 2030, iniciatíva EU Startup Nation Standard a iné. Keďže podpora malého a stredného podnikania je v národnom záujme, NP a  SBA - ako expert na podporu MSP, je ideálnou kombináciou na jej realizáciu. Potrebu NP vykresľujú aj tvrdé dáta.

Podľa údajov spracovaných z Registra organizácií Štatistického úradu SR (ďalej len „RO ŠÚ SR“) na Slovensku nezanikajú len nové, resp. mladé firmy s nedostatkom skúsenosti, ale aj značná skupina etablovaných subjektov.

Takmer jednu tretinu (31,3 %) zo zaniknutých firiem v roku 2021 tvorili subjekty registrované v RO ŠÚ SR v rokoch 2020 a 2021. Začínajúci podnikatelia s dĺžkou podnikania do troch rokov od vzniku tvorili takmer polovicu (47,5 %) všetkých zánikov.

Viac ako jednu tretinu (35,1 %) všetkých zánikov predstavovali etablované podnikateľské subjekty, ktoré na trhu pôsobili 10 a viac rokov. Podľa údajov a metodiky Eurostatu na Slovensku ročne zanikne 10,5 % existujúcich ekonomicky aktívnych firiem.

Slovensko sa zaraďuje medzi krajiny s najnižšou produktivitou práce MSP v Európe. Malé a stredné podniky na Slovensku tvorili len 17,1 % z celkového vývozu zo Slovenska do tretích krajín. Ide o najnižší podiel v rámci členských krajín EÚ-27[[11]](#footnote-11).

V neposlednom rade na Slovensku pretrváva fenomén vlažného postoja k podnikaniu - z prieskumu iniciatívy GEM (Global Entrepreneurship Monitor) vyplýva len nízke vnímanie podnikania ako vhodnej kariérnej voľby (SR 52 %; Európa 62 %).

Zámerom následníckeho NP je teda kontinuálne a systematicky pokračovať v zabezpečovaní komplexnej **horizontálnej podpory MSP**, umožniť im prístup k službám a prispieť tak k zvyšovaniu ich výkonnosti a **konkurencieschopnosti** a adaptácie na meniace sa trhové podmienky (napríklad prostredníctvom novej služby zameranej na tému obehového hospodárstva/cirkulárnej ekonomiky).

Tým nie je vylúčená doplnková **podpora inovácií** v rámci zvyšovania konkurencieschopnosti a produktivity MSP, čo je hlavným očakávaným výsledkom NP, v súlade so zameraním špecifického cieľa 1.3. Zavádzanie nových nástrojov podpory bude zohľadňovať partnerský princíp a bude predmetom odbornej diskusie v rámci realizácie NP. Prínos k dosahovaniu očakávaných výsledkov bude popísaný a zdôvodnený pred ich spustením do praxe.

V rámci poskytovania poukážok bude môcť MSP získať napr. aj voucher na firemný audit, ktorý bude možné použiť na identifikáciu aktuálneho stavu firemných procesov a návrh implementácie nových postupov, čím táto služba vo významnej miere vytvorí predpoklady na zavádzanie produktových a procesných inovácií. Rozsah podpory inovácií bude zároveň dôsledne zohľadňovať nastavenie podporných nástrojov ostatných NP tak, aby sa vzájomne neprekrývali a zohľadňovali primárne zameranie podľa príslušného špecifického cieľa, v rámci ktorého sa realizujú. Ďalší rozvoj inovačných aktivít v sektore MSP budú podporovať aj ostatné služby národného projektu, ktoré budú využívať aj inovatívne MSP, zastúpenie ktorých je v sektore MSP na úrovni jednej tretiny.

Okrem služieb poskytovaných priamo pre cieľovú skupinu (najmä prostredníctvom poukážok) – bude tento následnícky projekt zahŕňať aj **služby podpory/tvorby podnikateľského prostredia** (téma lepšej regulácie a analytické práce v téme MSP, aj v súlade s požiadavkami a zadaním zakladateľov SBA).

V rámci končiacich NP SBA analyzovala efektívnosť [[12]](#footnote-12)  poskytovanej podpory, pričom zhrnutie je nasledovné:

* **Počas posudzovaného obdobia (t+1/t-1) vzrástla kumulatívna hodnota tržieb podporených klientov o 16,4 %** na úroveň 1 905,7 mil. eur. Kumulatívna hodnota pridanej hodnoty podporených klientov sa v posudzovanom období zvýšila o 15,4 %.
* **Mediánové tržby podporených klientov sa súhrnne zvýšili o 22,3** %.
* **Počas hodnoteného obdobia dosahovali podporené firmy vyššie mediánové tržby ako skupina nezúčastnených subjektov**. V skupine podporených subjektov narástli mediánové tržby počas posudzovaného obdobia (t-1 až t+1) o 11,7 %. Zaznamenaný rast tržieb bol vyšší ako v skupine nezúčastnených subjektov (rast 6,4 %). Dosiahnuté rozdiely môžu indikovať pozitívny vplyv intervencie, ktorý sa prejavil na dynamickejšom raste tržieb v podporenej skupine podnikov. Rast tržieb bol celkovo evidovaný u 58,0 % podporených podnikateľov a u 45,5 % nezúčastnených subjektov.
* **Výsledky hodnotenia udržateľnosti podnikania u podporených subjektov indikujú, že uvedené subjekty nemali výraznejší problém so zlyhaním.** Minimálne 1 rok po prijatí služby vykazovalo ekonomickú aktivitu 90,8 % klientov NPC/TP (Národné podnikateľské centrum/Tradepoint – časť NPC venujúca sa internacionalizácii) podporených v rokoch 2018 až 2020. Miera prežitia vyjadrená na základe administratívneho zániku podnikov potvrdzuje pozitívny vplyv podpory na zníženie rizika zlyhania MSP. Podľa tohto ukazovateľa až 96,1 % podporených MSP pokračovalo vo svojej podnikateľskej činnosti aj rok po intervencii.
* **Z celkového počtu klientov Akceleračného programu**, ktorí získali službu v období rokov 2018 – 2020 začalo podnikať 852 klientov. Miera podnikateľskej aktivity, ktorá vyjadruje pomer počtu klientov, ktorí začali podnikať a celkového počtu klientov akceleračného programu dosiahla 19,2 %. **Klienti Akceleračného programu dosahujú viac ako šesťnásobne vyššiu mieru podnikateľskej aktivity ako bežná populácia začínajúcich podnikateľov Slovenska.**

1. **Odôvodnenie vylúčenia výberu projektu prostredníctvom výzvy** (prostredníctvom „súťažného postupu“)


*Zdôvodnite, prečo je vhodnejšie realizovať NP ako vyhlásiť výzvu (napr. porovnanie s realizáciou prostredníctvom projektu realizovaného na základe výzvy vzhľadom na efektívnejší spôsob napĺňania cieľov Programu Slovensko 2021 – 2027, efektívnejšie a hospodárnejšie využitie finančných prostriedkov, efektívnosť služby poskytovanej cieľovej skupine, zabezpečenie štandardov kvality a pod.).*

NP predstavuje efektívnejšiu a hospodárnejšiu alternatívu k vyhláseniu dopytovo-orientovanej výzvy z viacerých dôvodov.

SBA pracuje 30 rokov s rozsiahlou cieľovou skupinou, u ktorej si dlhodobou kvalitnou prácou a výstupmi buduje pozitívnu reputáciu.

V období 2014 - 2020 prostredníctvom 4 národných projektov SBA implementovala približne 73 miliónov eur a  služby SBA využilo len za rok 2022 (zvyšné výsledky sú zobrazené v grafe pod textom) viac ako 4 061 záujemcov o podnikanie a 5 642 MSP, zorganizovaných bolo 515 podujatí, na ktorých klienti strávili viac ako 1 618 hodín a zrealizovalo sa 7 804 poradenstiev, na ktorých klienti strávili viac ako 87 658 hodín.

SBA dokáže prostredníctvom realizácie NP zabezpečiť pre cieľovú skupinu jednoduchší prístup k podpore, keďže značnú časť administratívne náročných procesov znáša SBA ako prijímateľ NP. Zároveň má SBA dostatočné kapacity a skúsenosti na poskytovanie kvalitných služieb, ktoré sú prínosné pre podnikateľov.Dotazníky spätnej väzby opakovane potvrdili vysokú mieru spokojnosti s poskytovanými službami - celková spokojnosť dosiahla úroveň 93%.



1. **Odôvodnenie rozhodnutia nezapojiť partnerov do implementácie aktivít**

*Ak nezapojíte do implementácie aktivít NP niektorého z partnerov podľa článku 8 nariadenia o spoločných ustanoveniach[[13]](#footnote-13), zdôvodnite ich nezapojenie. V prípade, ak žiadateľ spolupracoval s partnermi už pri príprave zámeru NP, uvedie informáciu o ich zapojení v tejto časti.*

*Konkrétne ide o:*

* *regionálne, miestne, mestské a ostatné orgány verejnej správy;*
* *hospodárskych a sociálnych partnerov;*
* *občiansku spoločnosť;*
* *výskumné organizácie a univerzity.*

Poslanie a účel SBA **sú definované stanovami**, ktoré uvádzajú: *Účelom združenia je podpora a rozvoj malého a stredného podnikania v Slovenskej republike so zreteľom na štátnu štrukturálnu, priemyselnú, technickú, regionálnu a sociálnu politiku. Združenie zabezpečuje podporu malého a stredného podnikania v zmysle Uznesenia vlády Slovenskej republiky č. 494/2002 na medzirezortnej, národnej, regionálnej a lokálnej úrovni koordináciou všetkých aktivít vrátane finančných.*

SBA je s MSP v každodennom kontakte. Tento kontakt nepozostáva len z jednosmerného poskytovania služieb, ale je obojstranný – klienti poskytujú spätnú väzbu za služby, zúčastňujú sa prieskumov (tvorba politík, dopad zákonov a pod.), dávajú podnety na nové služby, či oznamujú svoje problémy a prekážky v podnikaní, na ktoré následne SBA reaguje a prispôsobuje nástroje aktuálnym potrebám MSP.

Konkurenčnou výhodou SBA oproti iným organizáciám je, že je verejno-súkromným partnerstvom. Zakladateľmi SBA sú Ministerstvo hospodárstva SR, ako reprezentant verejného sektora a tvorca politík pre podnikanie a dve podnikateľské organizácie – Združenie podnikateľov Slovenska (mimochodom najstaršia podnikateľská organizácia na Slovensku) a Slovenský živnostenský zväz. **Práve účasť podnikateľských organizácií vytvára unikátne predpoklady pre systematickú a intenzívnu spoluprácu s podnikateľským sektorom a umožňuje SBA flexibilne reagovať na potreby trhu.** Okrem zastúpenia v správnej rade, sa vytvárajú napríklad tzv. Priority zakladateľov, ktoré reflektujú aktuálne témy a sú následne riešené SBA. Rovnako majú zakladatelia svoje zastúpenie aj vo výberových komisiách, ktoré rozhodujú o poskytovaní podpory (napríklad služby poskytované prostredníctvom vouchera, podnikateľské vzdelávanie a iné). Komisie sú založené na interakcii s podnikateľskými subjektami, čo opätovne umožňuje priamu komunikáciu nielen o poskytovanej podpore, ale aj o výzvach podnikateľského prostredia v širšom kontexte.

SBA má podpísaných viac ako 50 memoránd o spolupráci s rôznymi organizáciami, napr. Slovenská advokátska komora, Junior Achievement Slovensko, Úrad priemyselného vlastníctva, Únia klastrov Slovenska, Rada exportérov Slovenska, atď. Okrem nich aj s viacerými mestami, vyššími územnými celkami a univerzitami, ale aj zahraničnými organizáciami, ako napríklad Startup Terrace a Institute for Information Industry (obe Taiwan), avšak pre účely implementácie aktivít NP pre horizontálnu podporu MSP a záujemcov o podnikanie nebola identifikovaná potreba ich zapojenia **do formálnej spolupráce v pozícii partnera NP**. SBA má vytvorené dostatočné kapacity aj expertízu, ktorá jej umožňuje plnohodnotne zabezpečiť efektívnu realizáciu následníckeho NP aj bez priameho formálneho zapojenia partnera.

Napriek tomu bude SBA dbať na vzájomne prospešnú **kooperáciu** a pri nastavovaní nového nástroja (poukážky) budú oslovovaní relevantní partneri. Tento **partnerský princíp** bude zohľadnený nielen pri poskytovaní poukážok, ale aj pri iných službách NP. Jeho úlohou bude nielen zapojiť partnerov do prípravy služby, ale aj presnejšie zamerať podporu podľa potrieb prostredia zohľadňujúc napríklad sektorové rozdelenie trhu, odvetvovú štruktúru hospodárstva SR a podobne.

**Popis národného projektu**

1. **Východiskový stav**
   1. Uveďte východiskové dokumenty na regionálnej, národnej a európskej úrovni, ktoré priamo súvisia s realizáciou NP:

**Program Slovensko**

Je hlavným východiskovým dokumentom pre nové programové obdobie, v ktorom sa bude implementovať NP. Zámer/projekt sa opiera najmä o opatrenie 1.3.1 Podpora malého a stredného podnikania. Čiastočne rieši aj podporu medzinárodnej spolupráce v rámci opatrenia 1.1.3. Hlavným cieľom opatrenia je stimulovať rozvoj mikro, malých a stredných podnikov v rôznych sektoroch hospodárstva. Cieľom je tiež zvýšenie konkurencieschopnosti MSP zlepšením prístupu k financovaniu.

**Small Business Act for Europe**

Je kľúčový dokument EK na podporu malého a stredného podnikania, ktorý poskytuje obsahové východiská pre poskytovanie služieb SBA aj prostredníctvom NP. Ide napríklad o **podporu motivácie osôb vstúpiť do podnikateľského sektora** prostredníctvom vytvárania vhodných podmienok. Rozvoj záujmu o podnikanie by sa mal týkať aj znevýhodnených skupín obyvateľstva. Primeraný ohľad a podpora by mala byť špeciálne venovaná rodinným firmám. Ďalším zámerom iniciatívy  SBAfE je **efektívne zlepšenie podmienok podnikania** MSP. Je potrebné dosiahnuť taký stupeň podpory podnikateľov, aby v prípade vzniku krízovej situácie, podnikateľ nezačal uvažovať nad ukončením podnikania.

Iniciatíva tiež presahuje zásadu najskôr myslieť v malom „**Think Small First**“, ktorá spočíva v tom, **aby pri tvorbe nových právnych predpisov a materiálov nelegislatívnej povahy boli zohľadňované potreby MSP** tak, aby sa posilnila ich konkurencieschopnosť, nakoľko MSP sú vo väčšej miere citlivé na legislatívne zmeny, ich frekvenciu prijímania, náročnosť a vznik administratívnych povinností.

**Jednotná metodika na posudzovanie vybraných vplyvov**

Predstavuje základný dokument popisujúci proces posudzovania vplyvov legislatívnych a nelegislatívnych materiálov, ktoré sú predkladané do medzirezortného pripomienkového konania a následne na rokovanie vlády Slovenskej republiky a fungovanie tzv. Stálej pracovnej komisie Legislatívnej rady vlády Slovenskej republiky na posudzovanie vybraných vplyvov pri Ministerstve hospodárstva Slovenskej republiky („Stála pracovná komisia“). Slovak Business Agency je v rámci Stálej pracovnej komisie gestorom vplyvov na MSP, pričom prostredníctvom svojich stanovísk ku kvalite vypracovania analýz vplyvov na podnikateľské prostredie a doložiek vybraných vplyvov materiálov predložených Komisii na posúdenie prispieva k informovanému rozhodovaniu tvorcov politík, či už na úrovni vlády, alebo v Národnej rade SR.

**RIA 2020**

Stratégia lepšej regulácie, schválená uznesením vlády SR č. 32/2018 zo dňa 24. januára 2018, obsahuje súbor princípov a nástrojov, ktorých implementácia by mala viesť k optimalizácii regulačného prostredia a k zvýšeniu transparentnosti celej tvorby zákonov a nelegislatívnych dokumentov, a teda sekundárne aj k zlepšeniu podnikateľského prostredia. Stratégia má päť strategických cieľov:

1. Zvýšiť povedomie verejnosti o lepšej regulácii
2. Zvýšiť kvalitu procesu ex ante posudzovania vplyvov
3. Zaviesť systematické ex post hodnotenia regulácií
4. Implementovať inovatívne prístupy tvorby regulácií
5. Vytvoriť podmienky pre zapojenie ďalších subjektov do aktivít lepšej regulácie

**Zákon o podpore MSP**

Zákon č. 290/2016 Z. z.,z ktorého vyplývajú pravidlá podpory MSP. Zákon upravuje pojmy z európskej terminológie, ktorá sa viaže na sektor MSP, napríklad test vplyvov právnych predpisov na malé a stredné podnikanie (tzv. SME Test), podnikateľské koučovanie a mentoring a podobne. Ambícia zákona je taktiež snaha o explicitné presadzovanie princípu 'najskôr myslieť v malom' (Think Small First) v slovenskom právnom prostredí. Zákon tiež upravuje pôsobnosť MH SR pri poskytovaní podpory v oblasti MSP, definuje oblasti a formy poskytovania podpory a súčasne umožňuje uplatňovanie európskych zásad rozvoja MSP zakotvených v agende Európskej únie orientovanej na podporu a rozvoj MSP, konkrétne v tzv. Small Business Act for Europe (tzv. Zákon o malých a stredných podnikoch) či dokumente Akčný plán pre podnikanie 2020.

**Europe Startup Nations Standard**

Deklarácia z marca 2021, ktorej cieľom je vytvorenie priaznivého prostredia pre podnikanie a pôsobenie začínajúcich inovatívnych firiem v rámci Európskej únie. Na zjednodušenie implementácie týchto štandardov vzniklo združenie ESNA (Europe Startup Nations Alliance). V tomto združení na základe rozhodnutia ministra hospodárstva SR bude SR zastupovať SBA.

**Aktuálne schémy na** **podporu**

Schémy, z ktorých vychádzajú nové služby a nové opatrenia v tomto následníckom NP: [Schéma na podporu malého a stredného podnikania v SR (schéma pomoci de minimis) DM – 8/2017 v platnom znení](https://obchodnyvestnik.justice.gov.sk/ObchodnyVestnik/Web/Stiahnut.aspx?IdOvSubor=121985&csrt=4189145082141579767) – aktuálna schéma pomoci, ktorá bude tvoriť základ Schémy pre tento NP; [Schéma na podporu startupov (schéma pomoci de minimis) DM – 16/2021](https://obchodnyvestnik.justice.gov.sk/ObchodnyVestnik/Web/Stiahnut.aspx?IdOvSubor=118046&csrt=4189145082141579767); [Schéma na podporu rodinného podnikania (schéma pomoci de minimis) DM – 20/2021](https://obchodnyvestnik.justice.gov.sk/ObchodnyVestnik/Web/Stiahnut.aspx?IdOvSubor=118919&csrt=4189145082141579767) a [Schéma na podporu podnikateľského vzdelávania (schéma pomoci de minimis) DM – 9/2021](https://obchodnyvestnik.justice.gov.sk/ObchodnyVestnik/Formular/FormularDetail.aspx?IdFormular=2887808&csrt=16128193471496975116).

**OP II**

Predkladaný zámer tohto následníckeho NP priamo nadväzuje na projekty realizované v rámci Operačného programu Integrovaná infraštruktúra (OP II), v ktorých SBA vystupuje ako prijímateľ, resp. partner prijímateľa.

**Stratégia inteligentnej špecializácie RIS3**

Inteligentná špecializácia je koncepcia inovačnej politiky, ktorej cieľom je podporiť národné alebo regionálne inovácie, prispieť k rastu a prosperite tým, že štátom alebo regiónom pomôže a umožní sústrediť sa na svoje silné stránky. Inteligentná špecializácia je založená na partnerstvách medzi podnikmi, verejnými subjektmi a znalostnými inštitúciami.

Projekt, najmä aktivita 2 – zameraná na špecifický cieľ 1.1 bude realizovaná v súlade so stratégiou RIS3.

**Programové vyhlásenie vlády**

Programové vyhlásenie vlády je realizované v našom projekte vo viacerých bodoch. Prvým je časť týkajúca sa lepšej regulácie – vláda sa zaväzuje obmedziť skrátené legislatívne konanie a zabezpečiť, aby legislatívne návrhy podliehali jednotnému procesu vrátane účasti sociálnych partnerov, následného medzirezortného pripomienkového konaniam uplatňovania Jednotnej metodiky na posudzovanie vybraných vplyvov a minimalizácia goldplatingu. Taktiež si kladie za cieľ vytvoriť podmienky pre uľahčenie generačnej výmeny v rodinných firmách, či realizáciu schém pomoci pre MSP vrátane startupov.

* 1. Uveďte predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):

**Hlavným cieľom** **národného** **projektu** je stimulácia rozvoja a konkurencieschopnosti a produktivity mikro, malých a stredných podnikov prostredníctvom nefinančnej a voucherovej podpory so zameraním na špecializované služby, ako aj systematické vyhodnocovanie dopadov pripravovaných a existujúcich regulácií na MSP a monitorovanie podnikateľského prostredia.

Cieľovými skupinami projektu sú najmä MSP, ktorí sú rozdelení podľa zamerania služieb na podnikateľov začínajúcich (podnik do 3 rokov), etablovaných (podnik nad 3 roky). Aktivity národného projektu budú zamerané aj na fyzické osoby – záujemcov o podnikanie.

Veľkostná štruktúra podnikateľského sektora na Slovensku vykazuje vo svojich základných znakoch určitú mieru podobnosti s veľkostnou štruktúrou podnikov v celej EÚ. Za typickú črtu Slovenska možno v tomto kontexte označiť **vyššie zastúpenie mikropodnikov**. **Významné postavenie** kategórie **mikropodnikov** na Slovensku potvrdzuje ich podiel na úrovni 97,3 %[[14]](#footnote-14). Uvedený podiel je o 4,3 p. b. vyšší ako v celej EÚ (93 %).

Z údajov Eurostatu vyplýva, že v roku 2020 na Slovensku pripadalo približne 9,5 MSP na 100 obyvateľov. Európsky priemer je 5,2 MSP na 100 obyvateľov. MSP sú oproti veľkým podnikom vo zvýšenej miere citlivé na kvalitu podnikateľského prostredia a zlyhania trhu, preto potrebujú silnejšiu podporu a predchádzanie zánikom. Pre prekonanie prekážok je potrebné vytváranie nových, ako aj ďalšie rozvíjanie existujúcich podporných nástrojov pre podnikateľov s cieľom dlhodobo udržať rast hospodárstva a podporiť zamestnanosť.

Zámer/národný projekt napĺňa ciele dokumentov, ako napríklad Small Business Act for Europe, Agenda 2030, iniciatíva EU Startup Nation Standard a iné, čím implementuje politiky a nástroje na podporu malého a stredného podnikania v rámci krajín EÚ.

Ďalšie kľúčové dokumenty sú uvedené vyššie.

* 1. Popíšte problémové a prioritné oblasti, ktoré rieši zámer NP. (Zoznam známych problémov, ktoré vyplývajú zo súčasného stavu a je potrebné ich riešiť):

Podľa údajov spracovaných z Registra organizácií ŠÚ SR na Slovensku nezanikajú len nové, resp. mladé firmy s nedostatkom skúsenosti, ale aj značná skupina etablovaných subjektov. Takmer jednu tretinu (31,3 %) zo zaniknutých firiem v roku 2021 tvorili subjekty registrované v RO ŠÚ SR v rokoch 2020 a 2021. Začínajúci podnikatelia s dĺžkou podnikania do troch rokov od vzniku tvorili takmer polovicu (47,5 %) všetkých zánikov. Viac ako jednu tretinu (35,1 %) všetkých zánikov predstavovali etablované podnikateľské subjekty, ktoré na trhu pôsobili 10 a viac rokov.

Podľa údajov spracovaných z Registra organizácií ŠÚ SR, dosiahol počet zaniknutých podnikateľských subjektov v predchádzajúcom roku (2022) 53 721 subjektov, pričom sa v medziročnom porovnaní zvýšil o 3,9 %. V období predchádzajúcich 5 rokov (2018-2022) predstavuje uvedený počet druhú najvyššiu hodnotu. Najviac zaniknutých firiem bolo evidovaných v rámci tohto obdobia v roku 2019 (56 097). Podiel etablovaných  podnikateľských subjektov, ktoré na trhu pôsobili 10 a viac rokov na celkovom počte zánikov, dosahuje pravidelne hodnotu vyššiu ako 30 %. V období predchádzajúcich 5 rokov (2018-2022) dosahoval tento podiel hodnotu vyššiu ako 30 % v štyroch rokoch, pričom v roku 2019 to bolo napríklad 31,0 %, čo predstavovalo 17 390 zaniknutých etablovaných firiem.

**Počet zaniknutých podnikateľov a podiel zaniknutých etablovaných podnikateľov (pôsobiacich 10 a viac rokov) v %**

Podľa údajov a metodiky Eurostatu na Slovensku ročne zanikne 10,5 % existujúcich ekonomicky aktívnych firiem. Slovensko sa zaraďuje medzi krajiny s najnižšou produktivitou práce MSP v Európe. Malé a stredné podniky na Slovensku tvorili len 17,1 % z celkového vývozu zo Slovenska do tretích krajín. Ide o najnižší podiel v rámci členských krajín EÚ-27[[15]](#footnote-15). V neposlednom rade na Slovensku pretrváva fenomén vlažného postoja k podnikaniu - z prieskumu GEM vyplýva len nízke vnímanie podnikania ako vhodnej kariérnej voľby (SR 52 %; Európa 62 %).

Podľa výsledkov prieskumu SBA (2020) viac ako polovica malých a stredných podnikateľov (51 %) plánuje v budúcnosti využiť verejnú podporu pre svoje podnikanie, čo poukazuje na dostatočný budúci potenciál využitia podporných programov pre MSP v SR. Z rovnakého prieskumu vyplynulo, že takmer jedna tretina podnikateľov (30%) by uprednostnila výraznejšiu podporu prostredníctvom vzdelávania a poradenstva pre podnikateľov.

V projekte navrhnutá podpora, určená pre budúcich a začínajúcich podnikateľov, má za cieľ zvýšiť záujem o podnikanie a zakladanie nových firiem z radov širokej verejnosti, ale aj zvýšiť mieru prežitia novozaložených podnikov (a ich konkurencieschopnosť). Či už napríklad pomocou kurzu podnikateľských zručností, skupinového, alebo individuálneho poradenstva.

Prínosom projektu (v reakcii na vyššie uvedené fakty) je zároveň poskytnutie balíka služieb orientovaného na skupinu etablovaných podnikateľov. Udržanie si stabilného podielu na trhu, resp. rastu nie je v súčasnosti možné bez zavádzania vylepšení, modernizácie a zefektívňovania. Takéto aktivity uskutočňuje len 34,8 % MSP (Eurostat, 2020), čo je pod priemerom EÚ (51,5%). Služby určené pre etablovaných podnikateľov sú z tohto dôvodu zamerané okrem iného na pomoc pri zvyšovaní stupňa hodnotového reťazca, zavádzaní nových obchodných modelov, ako aj pri zvyšovaní  potenciálu ľudského kapitálu MSP[[16]](#footnote-16). K tomu budú slúžiť napríklad firemné audity, podpora rozvojových plánov pre rodinné podniky, podpora zapájania sa do komunitárnych programov a pod.

Z prieskumu názorov MSP na kvalitu podnikateľského prostredia na Slovensku, ktorý realizovala SBA (2022), vyplýva okrem iného, že:

* **Treťou najvýznamnejšou prekážkou je nestabilita a nejednoznačnosť zákonov** a právnych predpisov (88,9 %). Až pre 28,6 % MSP je nestabilita a nejednoznačnosť zákonov a právnych predpisov rozhodujúcou prekážkou podnikania.
* **Registračné, nahlasovacie a iné administratívne povinnosti** voči štátu sú prekážkou pre 81,9 % MSP.

Aj preto bude následnícky NP pokrývať výskum podnikateľského prostredia a aj agendu lepšej regulácie.

Taktiež vnímame nedostatočnú podporu pri MSP, ktoré disponujú najväčším potenciálom transformácie smerom k činnostiam a aktivitám s vyššou pridanou hodnotou a zároveň disponujú dostatočnou výskumnou a inovačnou kapacitou, preto aktivitou 2, chceme napĺňať víziu RIS3.

* 1. Uveďte, na ktoré z ukončených a prebiehajúcich národných projektov[[17]](#footnote-17) zámer NP priamo nadväzuje, v čom je navrhovaný NP od nich odlišný a ako sú v ňom zohľadnené výsledky/dopady predchádzajúcich NP (ak je to relevantné):

Navrhovaný projekt priamo **nadväzuje** na 4 NP z obdobia 2014-2020, a to:

A/ Monitoring podnikateľského prostredia v súlade s uplatňovaním princípu „Think Small First”; B/ Podpora internacionalizácie MSP (v súvislosti s podporou zapájania MSP do komunitárnych programov EÚ); C/ Národný projekt NPC II - BA kraj; D/ Národný projekt NPC v regiónoch. **Odlišnosťou** tohto, následníckeho národného projektu bude, že všetky služby budú patriť pod jeden projekt, čím sa tak zabráni disproporciám, zrýchli sa čerpanie a znížia sa výdavky na administratívne kapacity. Rovnako aj významná časť služieb, ktoré boli v minulých projektoch realizované prostredníctvom expertov na základe dohôd o vykonaní práce/dohôd o pracovnej činnosti, bude v novom projekte poskytovaná cez voucherovú podporu (poskytovanie poukážok), čo zjednoduší administratívu a umožní flexibilnejší prístup k na mieru šitým službám podľa aktuálnych potrieb podnikateľov.

Poskytované poukážky budú v priemernej hodnote do 10 tis. EUR. Tematicky sa budú orientovať na firemné audity, strategické a rozvojové plány rodinných podnikov, pomoc so zapojením sa do komunitárnych programov, ale aj pomoc so zavedením obehového hospodárstva do spoločnosti, či podporu startupov. V čase bude vecné zameranie poukážok reagovať na aktuálne potreby cieľovej skupiny.

Z hľadiska obsahovej stránky následnícky projekt prináša nové, špecifické služby zamerané na rodinné podnikanie, startupy a cirkulárnu ekonomiku. Naopak, oproti predchádzajúcemu obdobiu sa upúšťa napríklad od podpory inkubácie a internacionalizácie MSP.

* 1. Popíšte administratívnu, finančnú a prevádzkovú kapacitu žiadateľa a partnera (v prípade, ak je v projekte zapojený aj partner). Popíšte, ktoré činnosti budú zabezpečované vlastnými kapacitami a ktoré externými kapacitami[[18]](#footnote-18) a identifikujte pomer činností zabezpečovaných vlastnými a externými kapacitami:

Aktuálne SBA zastrešuje 4 NP (3 ako prijímateľ, 1 ako partner) s celkovou alokáciou približne 73 miliónov EUR. SBA pôsobí v každom krajskom meste, každý projekt má vlastný projektový tím. Následníckemu projektu sa bude venovať 50 zamestnancov na TPP. Projekt počíta aj so zaangažovaním zamestnancov pracujúcich na základe dohôd o prácach vykonávaných mimo pracovného pomeru. SBA disponuje zázemím pre všetkých zamestnancov a má všetky obslužné činnosti vo vlastnej réžií (účtovníctvo, personalistiku, mzdové, právne a pod). Kapacity SBA dokumentujú napríklad výsledky za rok 2022, agentúra poskytla 5 642 služieb pre MSP a 4 061 služieb pre záujemcov o podnikanie a zorganizovala 515 podujatí. Okrem 4 NP, SBA disponuje napríklad vlastným mikropôžičkovým programom, ktorý od roku 1997, ako finančný nástroj, vhodne dopĺňa nepriamu pomoc poskytovanú klientom SBA.

Činnosti zastrešované vlastnými kapacitami budú: administratívne zabezpečenie všetkých služieb , poskytovanie vybraných služieb, riadenie NP, vrátane podporných činností. Externými kapacitami bude zabezpečený najmä nájom priestorov, v ktorých bude sídliť projektový tím, časť analýz a prieskumy pre aktivitu zameranú na výskum/monitoring podnikateľského prostredia a Centrum lepšej regulácie, nákup špecializovaných strojov (3D tlačiarne, frézy a pod), ktoré budú k dispozícii na využitie iba pre cieľovú skupinu v rámci aktivity 1. Existuje možnosť vzniku iných, dnes ťažko predpokladateľných, výdavkov, tie však budú hradené z nepriamych výdavkov podľa platnej riadiacej dokumentácie. Pomer medzi vlastnými a externými kapacitami bez vouchrov a nepriamych výdavkov je približne 85:15 v prospech interných kapacít. Na vouchre je vyčlenená približne 1/3 rozpočtu.

* 1. Uveďte relevantné fázy životného cyklu projektu VVI[[19]](#footnote-19) alebo rozvoja MSP[[20]](#footnote-20), ktoré NP pokrýva podľa svojho zamerania (podpora VVI / podpora MSP):

NP bude pokrývať takmer všetky fázy rozvoja MSP:

**Fázy rozvoja MSP**

|  |  |  |  |  |  |
| --- | --- | --- | --- | --- | --- |
| **Zahájenie podnikania** | **Start-Up** | **Rast** | **Zvyšovanie produktivity** | **Diverzifikácia** | **Internacionalizácia** |
| **X** | **X** | **X** | **X** | **X** |  |

1. **Hlavné ciele NP (stručne):**

*V tejto časti popíšte očakávané ciele a očakávané výstupy/výsledky projektu s konkrétnym prínosom vo vzťahu k plneniu strategických dokumentov, k socio-ekonomickému rozvoju oblasti pokrytej Programom Slovensko 2021 – 2027, k dosiahnutiu cieľov a výsledkov príslušnej priority/špecifického cieľa/opatrenia (ak je to relevantné).*

Hlavným cieľom NP je stimulácia rozvoja a konkurencieschopnosti MSP a zvyšovanie ich produktivity, prostredníctvom nefinančnej a voucherovej podpory so zameraním na špecializované služby, ako aj systematické vyhodnocovanie dopadov pripravovaných a existujúcich regulácií na MSP a monitorovanie podnikateľského prostredia.

Výstupmi tohto NP bude: a) 732 podporených podnikov, b) 50 analýz podnikateľského prostredia (analytických dokumentov ako napríklad 16 \* Test MSP ; 4\* Analýzy gold-platingu ; 4\* Analýzy nákladov a prínosov navrhovaných a existujúcich právnych predpisov a 8\* Infografiky s návrhmi na zníženie regulačnej záťaže a ďalšie analytické výstupy mimo CLR v počte 18), c) 392 poskytnutých vouchrov cieľovej skupine, či d) 220 nových podporených podnikov a e) podporení účastníci – záujemcovia o podnikanie na službách NP.

|  |  |
| --- | --- |
| **Dokument** | **Prínos k plneniu** |
| Program Slovensko | Všetky služby sú zamerané na napĺňanie opatrení 1.1.3 a 1.3.1 Programu Slovensko. Hlavný cieľ, na ktorý sa zameriavajú všetky služby, je zvýšenie konkurencieschopnosti MSP a stimulácia ich rozvoja, ako uvádza P-SK:  Okrem podpory investícií bude zabezpečený aj prístup k na mieru šitým podporným službám pre podnikateľov a to najmä kvôli podpore prístupu MSP k službám prostredníctvom nefinančnej a voucherovej podpory so zameraním na inkubačné, akceleračné a rastové programy a zvyšovanie povedomia a iné špecializované služby v oblastiach:   * podpory zeleného podnikania, zvyšovania environmentálnej výkonnosti podnikov a prechodu na obehové hospodárstvo, napr. prostredníctvom efektívnejšieho využívania zdrojov (vrátane uzatvárania materiálových tokov vo výrobe, predlžovanie životného cyklu výrobkov prostredníctvom podpory opráv a servisov vlastných výrobkov u výrobcov, využívania obnoviteľných zdrojov a materiálov, ako aj druhotných surovín, ekodizajnu, zmeny biznis modelov a pod.); * rodinného podnikania a alternatívnych foriem podnikania (napr. zdieľaná ekonomika, strieborná ekonomika a.i.); * hodnotenia kvality podnikateľského prostredia a vplyvov regulácií na MSP. |
| Small Business Act for Europe (SBAfE) | Služby pre záujemcov o podnikanie majú motivovať osoby vstúpiť do podnikateľského sektora, ako aj uplatňovať zásadu, aby pri tvorbe nových právnych predpisov a materiálov nelegislatívnej povahy boli zohľadňované potreby MSP. Rovnako aj podpora startupov, podpora všetkých druhov inovácií, environmentálnych výziev, či rodinných firiem, patrí do okruhu tém SBAfE. |
| Jednotná metodika na posudzovanie vybraných vplyvov | Vypracovávanie analýz vplyvov na podnikateľské prostredie + stanoviská s návrhmi na dopracovanie + vypracovávanie doložiek vybraných vplyvov. |
| RIA 2020 | Činnosti NP zamerané na lepšiu reguláciu sa budú podieľať na napĺňaní všetkých 5 cieľov RIA 2020 popísaných v bode 5a (zvýšenie povedomia o lepšej regulácií, zvýšenie kvality procesu posudzovania vplyvov, systematické ex post hodnotenie, inovatívne postupy tvorby regulácií, vytvorenie podmienok pre zapojenie ďalších subjektov). |
| RIS3 | V aktivite 2, opatrenie 1.1.3 napĺňame stratégiu RIS3. |
|  |  |

1. **Ciele národného projektu a ich meranie**

*V tabuľke nižšie uveďte merateľné ukazovatele projektu. Merateľné ukazovatele projektu musia byť definované tak, aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne[[21]](#footnote-21).*

|  |  |  |  |  |  |
| --- | --- | --- | --- | --- | --- |
| Cieľ národného projektu | Aktivita | Typ merateľného ukazovateľa projektu | Kód a názov merateľného ukazovateľa projektu | Merná jednotka merateľného ukazovateľa projektu | Indikatívna cieľová hodnota[[22]](#footnote-22) |
| 1.3.1 Podpora MSP | 1 | výstup | PO024 Podniky podporované grantmi | Podniky | 380 |
| 1.3.1 Podpora MSP | 1 | výstup | PO026 Podniky s nefinančnou podporou | Podniky | 732 |
| 1.3.1 Podpora MSP | 1 | výstup | PO027 Nové podporované podniky | Podniky | 220 |
| 1.1.3 Podpora medzinárodnej spolupráce v oblasti výskumu, vývoja a inovácií | 2 | výstup | PO024 Podniky podporované grantmi | Podniky | 12 |
| 1.3.1 Podpora MSP | 1 | Výstup | Špecifický MU – Počet analytických výstupov (analýz, testov MSP, infografík) zameraných na hodnotenie a optimalizáciu regulačného prostredia | počet | 50 |
| 1.3.1 Podpora MSP | 1 | Výstup | *Špecifický MU –* Počet uskutočnených podujatí s cieľom presadzovať záujmy MSP | počet | 10 |
| 1.3.1 Podpora MSP | 1 | Výsledok | *Podiel ekonomicky aktívnych podnikov rok po poskytnutí podpory* | % | 90\* |
| 1.1.3 Podpora medzinárodnej spolupráce v oblasti výskumu, vývoja a inovácií | 2 | Výsledok | *Podiel ekonomicky aktívnych podnikov rok po poskytnutí podpory* | % | 90\* |

*\** Cieľ stanovený na 90% podľa Hodnotenia dopadov NP SBA <https://monitoringmsp.sk/wp-content/uploads/2022/11/Hodnotenie-dopadov-NP-SBA_FINAL.pdf>

*V prípade viacerých cieľov projektu / aktivít / merateľných ukazovateľov projektu, doplňte údaje za každý cieľ / aktivitu / merateľný ukazovateľ projektu osobitne.*

1. **Prínosy, ktoré sa dajú očakávať pre cieľové skupiny/užívateľov NP (ak je to relevantné)**

|  |  |  |
| --- | --- | --- |
| Cieľová skupina / užívatelia NP | Počet[[23]](#footnote-23) | Prínos |
| MSP | Celé podnikateľské prostredie (resp. viď vyššie časť 7. – ciele NP a ich meranie) | Každý podnik využívajúci služby tohto NP bude zvyšovať svoju konkurencieschopnosť, a tým aj schopnosť dlhšieho prežitia na trhu. Služby tohto NP majú podporiť  pozitívne zmeny v podnikoch. Navyše, bude projekt monitorovať podnikateľské prostredie a  cez Centrum lepšej regulácie vstupovať do legislatívneho procesu, kde bude zastupovať všetky MSP a ich záujmy, čo sa prejaví v lepšej a vhodnejšej legislatíve. |
| MSP – rodinné podniky | Nedá sa kvantifikovať konečná početnosť záujemcov na túto tému v projekte z celkového počtu podporených MSP (380). | Rozvoj rodinného podnikania, poskytovanie osvety a základných informácií rodinným podnikom. |
| MSP - startupy | Nedá sa kvantifikovať konečná početnosť záujemcov na túto tému v projekte z celkového počtu podporených MSP (380). | Príprava startupu na získanie a zaujatie investora, networkingové spojenia s investorom; príprava na biznis stretnutia na zahraničných trhoch, ktoré dokážu startupom získať financie. |
| MSP | Kumulatívne sa predpokladá maximálna hodnota 380 podporených MSP. | Prechod firiem na obehové hospodárstvo, zelenšie podnikanie. Okrem toho šírenie osvety o obehovom hospodárstve, poskytovanie základných informácií a nachádzanie možností uplatnenia týchto princípov vo firmách, ktoré možno doposiaľ o tejto možnosti nerozmýšľali. |
| Fyzické osoby (záujemcovia o podnikanie) | Nedá sa kvantifikovať početnosť záujemcov na túto tému v projekte, kvôli spájaniu s cieľovou skupinou MSP na službách. Celkovo však budú napĺňať maximálnu kapacitu viď časť 7. | Získanie základnej množiny informácií pre každého potenciálneho podnikateľa, aby disponoval výbavou vedomostí a schopností do podnikania a zvýšil tak svoju schopnosť prežitia najmä v úvodných, najťažších rokoch podnikania. |

*V prípade viacerých cieľových skupín / užívateľov NP, doplňte prínos pre každú z nich.*

1. **Aktivity národného projektu**
2. V tabuľke nižšie uveďte rámcový popis aktivít, ktoré budú v rámci identifikovaného národného projektu realizované.

|  |  |  |  |
| --- | --- | --- | --- |
| Názov aktivity | Čo sa má aktivitou dosiahnuť | Spôsob realizácie   * Žiadateľ a/alebo partner * Finančná podpora (vouchre) a/alebo nefinančná podpora (poradenstvo | Realizácia aktivity od – do[[24]](#footnote-24) |
| Aktivita 1 | Zvýšenie konkurencieschopnosti MSP, zlepšenie regulácie MSP, monitoring vplyvov na MSP | Žiadateľ – finančná podpora (vouchere) a nefinančná podpora (poradenstvo) | Počas celého projektu |
| Aktivita 2 | Získanie zdrojov na inovácie pre zapojené firmy (komunitárne programy EU a pod.) | Žiadateľ – finančná podpora (vouchere) | Počas celého projektu |

*V prípade viacerých aktivít, doplňte informácie za každú z nich.*

1. Uveďte detailnejší popis aktivít.

*Okrem detailnejšieho popisu aktivít uveďte, ako je v projekte zabezpečené dodržiavanie horizontálnych princípov podľa čl. 9 nariadenia o spoločných ustanoveniach, ako aj podľa Uznesenia vlády SR č. 668 z 26. októbra 2022.*

*V prípade podstatnej zmeny v rozsahu hlavných aktivít NP uvedených nižšie (t. j. minimálne jedna hlavná aktivita nebude v rámci NP realizovaná, resp. má dôjsť k výraznému zväčšeniu alebo zmenšeniu rozsahu schválených aktivít, príp. doplneniu novej aktivity), RO/SO predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP.*

Doplňujúce informácie k zneniu vylučujúceho kritéria HP: Projekt musí byť v súlade s horizontálnymi princípmi, ktoré sú definované v čl. 9 nariadenia o spoločných ustanoveniach,  s prihliadnutím na  dodržiavanie zásady rovnakého zaobchádzania a aktívneho podporovania mužov a žien vo všetkých aktivitách a činnostiach, najmä ak ide o prístup k zamestnaniu, odmeňovanie a pracovný postup, odborné vzdelávanie a pracovné podmienky.   
  
V projektoch je potrebné odstraňovať bariéry a predchádzať všetkým formám diskriminácie, vytvárať podmienky, ktoré zohľadňujú špecifické potreby, ako aj skúsenosti rozmanitých skupín obyvateľstva a zabezpečiť dostupnosť fyzického prostredia, dopravy, informácií a verejných služieb pre obyvateľov s obmedzenou mobilitou a senzorickou orientáciou, v súlade s čl. 9 Dohovoru OSN o právach osôb so zdravotným postihnutím. Dodržiavanie horizontálnych princípov pre prijímateľa je jedným zo základných princípov, ktoré SBA uplatňuje bez ohľadu na zdroj financovania, či akýkoľvek iný činiteľ. Pozície v projektovom tíme budú vyberané a obsadzované na základe princípov nediskriminácie.

Národný projekt bude rozčlenený na dve aktivity podľa zaradenia k špecifickým cieľom a opatreniam Programu Slovensko (1.1.3. a 1.3.1.) a podporné aktivity. Podpora celého projektu bude konzistentnou a bude mať snahu cieliť najmä na odvetvia z vysokou pridanou hodnotou, inovačným a proexportným potenciálom.

**Aktivita 1 v rámci opatrenia 1.3.1 Podpora malého a stredného podnikania -** bude zahŕňať 4 typy služieb pre MSP:

* A. Miesto prvého kontaktu pre podporu podnikania
* B. Centrum Lepšej Regulácie podnikateľského prostredia
* C. Podnikateľský voucher
* D. Skupinové a individuálne poradenské služby

1. **Miesto prvého kontaktu pre podporu podnikania**

Súčasťou tejto podaktivity je:

* prvotný kontakt s klientom a overenie statusu MSP,
* kontaktné miesto pre rodinné podniky (vrátane poskytnutia a sprostredkovania prehľadu o finančných a nefinančných nástrojoch podpory a prípravy a zverejnenia odporúčaných ustanovení spoločenských zmlúv,
* kontaktné miesto pre obehovú ekonomiku.

1. **Centrum Lepšej Regulácie podnikateľského prostredia**

Súčasťou tejto podaktivity je:

* systematické monitorovanie zmien v podnikateľskom prostredí a sektore MSP z hľadiska regulácií a
* výskum/monitorovanie podnikateľského prostredia.

Činnosti tejto podaktivity budú zamerané na legislatívny proces pri tvorbe regulácií s dopadom na MSP, ale budú aj systematicky monitorovať ich vplyv v prípade, že už tieto regulácie vstúpia do platnosti, resp. pri ich zmenách. Rovnako budú orientované aj na monitorovanie kvality podnikateľského prostredia na Slovensku a spoluprácu s medzinárodnými inštitúciami.

1. **Podnikateľský voucher**

Služby v rámci tejto podaktivity sa budú poskytovať prostredníctvom poukážok. Výber realizátora pomoci bude prebiehať na strane klienta podľa vlastných preferencií. Podmienky, ako napríklad spôsob výberu najvýhodnejšej ponuky, alebo iné podľa potrieb a zadaní zo strany MH SR, budú zadefinované vo výzve pre túto službu. Voucher sa bude poskytovať v rôznych tematických oblastiach – najmä: obehové hospodárstvo, strategické a rozvojové plány rodinných podnikov, rozbeh startupov, dlhodobé poradenstvo či firemný audit. V prípade potreby môže byť zavedený aj iný typ vouchera, reflektujúci aktuálnu situáciu/dopyt, zohľadňujúci definovaný partnerský princíp vyššie v texte zámeru.

1. **Skupinové a individuálne poradenské služby**

Súčasťou tejto podaktivity je:

* krátkodobé individuálne poradenstvo,
* skupinové odborné poradenstvo (SOP),
* vytvorenie vzdelávacích programov.

Táto skupina služieb je orientovaná na MSP, ale aj na záujemcov o podnikanie a poradenstvo (fyzické aj virtuálne). Bude najmä zahŕňať organizáciu odborných podujatí, ako napríklad konferencie, či špecifické, na seba nadväzujúce odborné podujatia – či už na témy bežné a potrebné pre široké skupiny MSP (marketing, legislatíva a pod.) alebo témy zamerané na obehové hospodárstvo, rodinné podnikanie a podobne.

Okrem podujatí bude súčasťou aj individuálne poradenstvo, ktoré bude priamo odpovedať na konkrétne problémy klienta prostredníctvom experta z SBA. Časť z týchto poradenstiev sa bude odohrávať aj v tvorivej dielni (Creative Point), ktorej zariadenia, v prípade poskytnutého strojového času, dokážu byť používané aj zo vzdialeného prístupu. Vytvorenie vzdelávacích programov bude zastrešovať najmä témy v rodinnom podnikaní a ich prípravu na rôzne špecifiká a fázy tohto druhu podnikania.

**Aktivita 2 v rámci opatrenia 1.1.3 Podpora medzinárodnej spolupráce v oblasti výskumu, vývoja a inovácií** - bude obsahovať len poskytovanie voucherovej podpory na grantové odborné poradenstvo do medzinárodných programov EÚ, vďaka ktorému budú môcť MSP získať financie na inovácie vo svojom podniku. Predmetom týchto vouchrov bude pomoc s prípravou žiadosti. Táto aktivita má väzby na domény RIS3.

Súčasťou projektu budú aj podporné aktivity, ktoré budú zahŕňať riadenie projektu a iné činnosti (napr. verejné obstarávanie, podporné externé služby....) súvisiace s realizáciou NP . Tieto nepriame výdavky budú uplatňované systémom zjednodušeného vykazovania výdavkov – určeným percentom z priamych personálnych výdavkov.

Obsahy aktivít v tomto projekte vznikli po **komunikácií** so zainteresovanými stranami – vecnou sekciou MH SR, ako aj podnikateľskými organizáciami a vychádzajú aj z **výsledkov** overených nástrojov, ktoré SBA dlhodobo realizuje. Navrhnuté aktivity zároveň rešpektujú politiky a odporúčania uplatňované pre sektor malých a stredných podnikov.

1. **Predpokladaný časový rámec**

|  |  |
| --- | --- |
| Dátum vyhlásenia výzvy vo formáte mesiac/rok | 1Q 2024 |
| Plánovaný štvrťrok podpísania zmluvy o NFP s prijímateľom (ak je to relevantné) | 1Q 2024 |
| Plánovaný štvrťrok spustenia realizácie NP | 1Q 2024 |
| Predpokladaná doba realizácie NP v mesiacoch | 24 |

*Termíny v tabuľke nie sú záväzné.*

1. **Finančný rámec**

|  |  |  |
| --- | --- | --- |
| Fond | Európsky fond regionálneho rozvoja | |
| Celkové oprávnené výdavky NP (v EUR) podľa kategórie regiónu[[25]](#footnote-25) | menej rozvinutý región | 8 736 000 € |
| Aktivita1 (ŠC1.3)/Aktivita2 (ŠC1.1) | 8 624 000€ / 112 000€ |
| viac rozvinutý región | 3 744 000€ |
| Aktivita1 (ŠC1.3)/Aktivita2 (ŠC1.1) | 3 696 000€ / 48 000€ |
| Zdroj EÚ (v EUR) podľa kategórie regiónu[[26]](#footnote-26) | menej rozvinutý región | 7 425 600€ |
| Aktivita1 (ŠC1.3)/Aktivita2 (ŠC1.1) | 7 330 400€ / 95 200€ |
| viac rozvinutý región | 1 497 600€ |
| Aktivita1 (ŠC1.3)/Aktivita2 (ŠC1.1) | 1 478 400€ / 19 200€ |
| Vlastné zdroje prijímateľa[[27]](#footnote-27) (v EUR) podľa kategórie regiónu[[28]](#footnote-28) | Vyberte položku. |  |
| Vyberte položku. |  |

1. **Rozpočet**

*V tejto časti uveďte, ako bol pripravovaný indikatívny rozpočet a ako spĺňa kritérium „hodnota za peniaze“, t. j. akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok. V prípade, ak príprave projektu predchádza vypracovanie štúdie uskutočniteľnosti, ktorej výsledkom je, okrem iného aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov. Skupiny výdavkov doplňte v súlade s Príručkou oprávnenosti výdavkov v platnom znení. V prípade infraštruktúrnych projektov, ako aj projektov súvisiacich s obnovou mobilných prostriedkov, sa do ukončenia verejného obstarávania uvádzajú položky rozpočtu len do úrovne aktivít.*

*Uveďte, či bude v národnom projekte využité zjednodušené vykazovanie výdavkov a ak áno, ktorá forma. V prípade využitia paušálnej sadzby ktorej výška je stanovená v nariadení sa spôsob stanovenia sadzby nepožaduje.*

Každá položka rozpočtu vychádza z aktuálne implementovaných 4 národných projektov, ktorých rozpočty boli aktualizované a schválené MH SR v roku 2023 a teda analýzy minulých reálnych výdavkov spojených s podobnými aktivitami a 30 rokov skúseností prijímateľa. Nové typy služieb sa odlišujú len v obsahu, forma ostáva rovnaká a rozhodujúca. Okrem toho každá položka/výdavok NP bude, v súlade s pravidlami pre implementáciu fondov EÚ, zohľadňovať princípy efektívnosti, účelnosti a hospodárnosti.

**Indikatívna výška finančných prostriedkov určených na realizáciu národného projektu a ich výstižné zdôvodnenie**

|  |  |  |
| --- | --- | --- |
| **Predpokladané finančné prostriedky na aktivity NP** | **Celkové oprávnené výdavky**  **(v EUR)** | **Plánované vecné vymedzenie** |
| **Hlavné aktivity** | | |
| **Aktivita 1** | 11 518 100 |  |
| skupina výdavkov 352 | 4 730 500 | Podnikateľský voucher |
| skupina výdavkov 521 | 5 346 000 | Mzdové výdavky – odborný personál (viď nepovinnú prílohu – obsahuje tieto položky: Monitoring a CLR, overovanie cieľovej skupiny, podpora startupov, rodinné podniky, obehové hospodárstvo, Creative Point a iné odborné činnosti) |
| skupina výdavkov 022 | 108 400 | IKT |
| skupina výdavkov 518 | 40 000 | Publicita odborných aktivít |
| skupina výdavkov 518 | 364 000 | Nájom priestorov |
| skupina výdavkov 518 | 249 200 | Elektronické nástroje pre rodinné podnikanie a iné programy určené pre cieľovú skupinu |
| skupina výdavkov 518 | 680 000 | Prieskumy a analýzy pre potreby výskumu podnikateľského prostredia a CLR |
| **Aktivita 2** | 155 500 |  |
| skupina výdavkov 352 | 123 900 | Podnikateľský voucher |
| skupina výdavkov 521 | 30 000 | Mzdové výdavky – odborný personál |
| skupina výdavkov 518 | 1 600 | Nájom priestorov |
| **Hlavné aktivity spolu** | 11 673 600 |  |
| **Podporné aktivity** | | |
| skupina výdavkov 925 - paušálna sadzba na nepriame výdavky podľa článku 54 NSU\* | 801 900 | Nepriame výdavky – aktivita 1 |
| skupina výdavkov 925 - paušálna sadzba na nepriame výdavky podľa článku 54 NSU\* | 4 500 | Nepriame výdavky – aktivita 2 |
| **Podporné aktivity SPOLU** | 806 400 |  |
| **CELKOM** | 12 480 000 |  |

\* Nariadenie o spoločných ustanoveniach - Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku, ÚV EU L231, 30. júna 2021

*V prípade zvýšenia celkových oprávnených výdavkov NP o viac ako 15 % (a nejde o prípad, kedy je určenie alokácie výsledkom realizovanej štúdie uskutočniteľnosti), RO/SO predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP.*

1. **Ďalšie informácie o národnom projekte** (ak relevantné)

K zámeru národného projektu prikladáme nepovinnú prílohu, ktorá poskytuje doplnok k merateľným ukazovateľom.

# KPI

Okrem stanovených merateľných ukazovateľov vyplývajúcich z riadiacej dokumentácie, budeme sledovať viaceré údaje o podporených podnikoch. Vďaka nim budeme lepšie vedieť odsledovať pokrok na trhu alebo merať, ako klientom poskytnutá služba pomohla, respektíve porovnať prínos služby z NP pre podnik s podobnou vzorkou podniku/ov bez podpory. Preto medzi výsledkové KPI zaraďujeme rozdielové KPI – rozdiel stavu podporených verzus nepodporených. Ekonomická aktívnosť je jednoducho sledovateľná z dát zo Štatistického úradu SR.

* Rozdiel ekonomicky aktívnych podnikov 1 roku po získaní podpory v porovnaní s podnikmi bez získanej podpory z NP
* Rozdiel ekonomicky aktívnych podnikov po získaní podpory v porovnaní s podnikmi bez získanej podpory z NP – 2 roky po poskytnutí podpory
* Percento ekonomicky aktívnych podnikov 1 rok po získaní podpory
* Percento ekonomicky aktívnych podnikov 2 roky po získaní podpory
* Rozdiel rastu mediánových tržieb podporených podnikov 1 rok po získaní podpory v porovnaní s podnikmi bez získanej podpory

1. Formulár zámeru NP predstavuje minimálny obsahový štandard, ktorý je poskytovateľ oprávnený dopĺňať a rozširovať na základe svojich potrieb.

   Poskytovateľ je oprávnený predkladať na zasadnutie komisie pri Monitorovacom výbore pre Program Slovensko 2021 – 2027, ktoré sa uskutoční najneskôr do 30.6.2023 zámer NP na odlišnom formulári, v ktorom musia byť zohľadnené požiadavky, vyplývajúce zo zákona č. 121/2022 Z. z. [↑](#footnote-ref-1)
2. Obchodné meno/názov (aj názov sekcie ak je to relevantné), sídlo [↑](#footnote-ref-2)
3. Uveďte, na základe akých kritérií bol partner vybraný, alebo ak boli kritériá zverejnené, uveďte odkaz na internetovú stránku, kde sú dostupné. Ako kritérium pre výber partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o verejnom obstarávaní. [↑](#footnote-ref-3)
4. Zo zoznamu sa vyberie: "áno" v prípade, ak sa celý NP plánuje realizovať výhradne v lokalitách Atlasu rómskych komunít a súčasne bude financovaný z alokácie so špecifickým určením pre marginalizované rómske komunity; "čiastočne" v prípade, ak sa projekt plánuje realizovať/aj realizovať (časť projektu) v lokalite Atlasu rómskych komunít a súčasne bude financovaný z alokácie bez špecifického určenia pre marginalizované rómske komunity; "nie" v prípade, ak projekt sa neplánuje realizovať v lokalite Atlasu rómskych komunít. [↑](#footnote-ref-4)
5. V prípade zámeru NP, ktorý sa plánuje financovať z viacerých cieľov politiky súdržnosti / priorít / špecifických cieľov / opatrení sa vyberú zo zoznamu viaceré položky. [↑](#footnote-ref-5)
6. V prípade Fondu na spravodlivú transformáciu sa vyberie "-" [↑](#footnote-ref-6)
7. V súlade s informačným monitorovacím systémom [↑](#footnote-ref-7)
8. V prípade, ak ide o prijímateľa, ktorý nie je určený v Programe Slovensko 2021 – 2027, alebo ktorého kompetencie nevyplývajú z osobitných predpisov podľa zákona č. 121/2022 Z. z., príslušná komisia pri Monitorovacom výbore pre Program Slovensko 2021 – 2027 schválením zámeru NP schvaľuje aj prijímateľa NP. V opačnom prípade sa prijímateľ NP neposudzuje. [↑](#footnote-ref-8)
9. https://www.crz.gov.sk/data/att/3049985\_dokument1.pdf [↑](#footnote-ref-9)
10. <https://monitoringmsp.sk/wp-content/uploads/2022/11/Hodnotenie-dopadov-NP-SBA_FINAL.pdf> [↑](#footnote-ref-10)
11. **Zdroj:** Eurostat, spracované SBA, Malé a stredné podnikanie v číslach v roku 2021 [↑](#footnote-ref-11)
12. <https://monitoringmsp.sk/wp-content/uploads/2022/11/Hodnotenie-dopadov-NP-SBA_FINAL.pdf> [↑](#footnote-ref-12)
13. Nariadenie (EÚ) 2021/1060 [↑](#footnote-ref-13)
14. Podnikateľský sektor na Slovensku sa dlhodobo vyznačuje vysokým zastúpením mikropodnikov. Z celkového počtu aktívnych podnikateľských subjektov v roku 2021 tvorili mikropodniky až 97,3 %. Podstatne nižšie zastúpenie dosahujú malé (2,1 %) a stredné podniky (0,4 %). Zdroj: Správa o stave malého a stredného podnikania v SR v roku 2021. [↑](#footnote-ref-14)
15. **Zdroj:** Eurostat, spracované SBA, Malé a stredné podnikanie v číslach v roku 2021 [↑](#footnote-ref-15)
16. Rovnako aj inovačná schopnosť slovenských MSP je nízka (iba každý piaty podnik vykonáva produktové/procesné inovácie, v EU je to každý tretí), aj podľa European Inovation Scoreboard 2021 bola inovačná výkonnosť slovenských podnikov výrazne nižšia ako priemer EU (pod 30%).

    Okrem toho SR vykazuje jeden z najvyšších podielov zaniknutých subjektov v rámci krajín EU (8,9%). [↑](#footnote-ref-16)
17. V prípade, ak je to relevantné, uveďte aj ukončené národné projekty z programového obdobia 2014 – 2020. [↑](#footnote-ref-17)
18. Externé kapacity mimo voucherovej podpory. [↑](#footnote-ref-18)
19. Fázy životného cyklu projektu VVI sú: *Nápad - Analýza/Koncept - Testovanie/Prototyp - Umiestnenie na trh/zahájenie výroby - Expanzia* [↑](#footnote-ref-19)
20. Fázy rozvoja MSP sú: *Zahájenie podnikania - Start-up – Rast - Zvyšovanie produktivity – Diverzifikácia - Internacionalizácia* [↑](#footnote-ref-20)
21. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-21)
22. V zmysle zmluvy o poskytnutí nenávratného finančného príspevku sa pre typ merateľného ukazovateľa projektu – výstup štandardne cieľová hodnota nastavuje ku koncu realizácie národného projektu. Pre typ merateľného ukazovateľa projektu – výsledok sa štandardne cieľová hodnota nastavuje na obdobie udržateľnosti národného projektu. [↑](#footnote-ref-22)
23. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-23)
24. Údaj uveďte v mesiacoch, počítaných od začiatku realizácie projektu (napr. 3 – 24), alebo informáciou o realizácii aktivity počas celého projektu, aby bolo zrejmá časová nadväznosť aktivít (ak je to relevantné). [↑](#footnote-ref-24)
25. V prípade Kohézneho fondu vyberte „neaplikuje sa“. [↑](#footnote-ref-25)
26. V prípade Kohézneho fondu vyberte „neaplikuje sa“. [↑](#footnote-ref-26)
27. Uveďte v súlade so Stratégiou financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027 [↑](#footnote-ref-27)
28. V prípade Kohézneho fondu vyberte „neaplikuje sa“. [↑](#footnote-ref-28)